# אורי שולביץ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אורי שׁוּלֶביץ, (נולד ב-1935 בורשה, פולין), צייר וסופר ישראלי, גרפיקאי ומאייר ספרים. שולביץ יושב שנים רבות בארצות הברית, וכתיבתו היא בלשון האנגלית.

אורי שולביץ נולד במשפחת פועלים, אביו היה פועל בניין. וכשהיה בן ארבע, פלשו הנאצים לפולין, כבשו את ורשה והוא נמלט עם הוריו. כל שנות המלחמה הסתתר הילד עם משפחתו מפני הגרמנים, בנדודים בלתי פוסקים ממקלט למקלט, ברוסיה האסיאתית, וממקום מחבוא למקום מחבוא.

בתום המלחמה היגר שולביץ, עם הוריו לפריס, צרפת. על פי עדותו, בפריס היה מפגשו הראשון עם עולם הציור, ועם עולם הספרים ועם עולם סרטי הקולנוע. והוא החליט כבר אז, כילד, להקדיש את חייו לאמנויות האיור והציור, עשיית הספרים והסרטים.

בשנת 1949 עלה אורי שולביץ עם משפחתו לישראל, סיים את לימודיו התיכוניים בעיר תל אביב, והשתלם בסמינר 'שיין' למורים בפתח תקוה, ובמכון אבני לציור. הוא היה בין השאר תלמידו של הצייר יחזקאל שטרייכמן. הוא התגייס לשרות בנח"ל, ובשנת 1956 היה בגרעין המייסדים של קיבוץ עין גדי, לחוף ים המלח. בקיבוץ צייר הגדה לפסח, ובחטיבת הנח"ל שימש כעורך הגרפי של "במחנה נח"ל".

בשנת 1959 יצא אורי שולביץ לארצות הברית להשלמת לימודי האמנות שלו. הוא השתקע בעיר ניו יורק, בווילג', והיה למאייר ספרים מצליח, וסופר ילדים מוכר. בנוסף על אלה ארגן וניהל סדנאות לציור לאיור ולאמנות. חרף שנות ישיבתו הארוכות בניו יורק, שולביץ רואה עצמו כישראלי, ומתמיד בביקוריו התכופים בארץ. בשנת 1999 הוא זכה במלגה היוקרתית על שם גוגנהיים.

## [עריכה] מספריו העבריים

- מעשה באוצר סיפר וצייר אורי שולביץ, תרגמה רוני גבעתי, הקיבוץ המאוחד, 1981
- מעשה במקל , מאת מאת זינא רבינוביץ', הציורים מאת אורי שולביץ, ניו יורק, 1960
- סדנת הפרוזה , המדריך לכתיבה עצמית, מאת אהוד בן עזר, בהשתתפות חיים באר ואורי שולביץ, אסטרולוג, 2000
- ‫ שחר , כתב וצייר אורי שולביץ, משכל, תל אביב, 1996

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%99_%D7%A9%D7%95%D7%9C%D7%91%D7%99%D7%A5.html

קטגוריות: מאיירי ספרים | סופרי ילדים ונוער

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש